Diari Oficial de la Generalitat Valenciana


Sumari del DOGV 5009, del 19-05-2005 (2005/5434)

ORDRE de 4 de maig de 2005, de la Conselleria d'Agricultura, Pesca i Alimentació, per la qual es convoquen beques per a la realització de pràctiques professionals en tractament d'arxius administratius.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5009

Data del DOGV
:   19-05-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/5434


Data del document
:   04-05-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * suport econòmic
    * ajuda pública
    * professió de la informació
    * assignació per estudis

ORDRE de 4 de maig de 2005, de la Conselleria d'Agricultura, Pesca i Alimentació, per la qual es convoquen beques per a la realització de pràctiques professionals en tractament d'arxius administratius. [2005/M5434]
  
En el marc de la política dirigida a la integració i formació de jóvens llicenciats i diplomats, esta Conselleria considera d'interés la convocatòria de beques per a la realització de pràctiques professionals en tractament d'arxius administratius.
  
En virtut, fent ús de les facultats que em confereix l'article 35 de la Llei 5/1983, de 30 de desembre, del Govern Valencià i, segons el que estableix el Decret 108/1992 de 6 de juliol, del Govern Valencià, pel qual es regula la concessió de beques.
  
ORDENE
  
Primer
  
Convocar concurs públic per a la concessió de tres beques per a la realització de pràctiques professionals a la Sotssecretaria, en tractament d'arxius administratius de la Conselleria.
  
Segon
  
Aprovar les bases per què es regeix esta convocatòria i el model d'instància que figura en l'annex.
  
Tercer
  
S'autoritza al sotssecretari perquè, en l'àmbit de les seues competències, adopte les mesures necessàries per al desenvolupament i aplicació d'esta ordre.
  
Quart
  
Contra la present ordre, que posa fi a la via administrativa, es podrà interposar recurs contenciós administratiu, d'acord amb el que preveu l'article 46 de la Llei 29/1998, de 13 de juliol, en el termini de dos mesos a comptar des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana. Potestativament, es podrà interposar recurs de reposició davant del conseller d'Agricultura, Pesca i Alimentació en el termini d'un mes, des de la publicació, segons el que disposen els articles 116 i 117 de la Llei 30/1992 de 26 de novembre.
  
València, 4 de maig de 2005
  
El conseller d'Agricultura, Pesca i Alimentació,
  
JUAN G. COTINO FERRER
  
ANNEX
  
Bases de la convocatòria per a la concessió de tres beques per a la realització de pràctiques professionals en tractaments d'arxius administratius.
  
1. Objecte
  
Les beques tenen com a objecte la formació complementària, millora i especialització de jóvens professionals de l'arxivística.
  
2. Nombre i destinació de les beques
  
Es convoquen tres beques per al tractament d'arxius administratius de la conselleria, que es distribuïxen de la forma següent:
  
a) 1 beca als arxius de la Conselleria, a València.
  
b) 1 beca a la Direcció Territorial d'Alacant i organismes dependents.
  
c) 1 beca a la Direcció Territorial de Castelló, per a tractament de l'arxiu de Sant Mateu.
  
3. Requisits. Titulació exigida
  
Els aspirants hauran de reunir el requisit de llicenciat o llicenciada en Documentació o, diplomat o diplomada en Biblioteconomia i Documentació, o Formació Professional del Mòdul III, de Biblioteconomia, Arxivística i Documentació i, s'ha de complir en tot cas, este requisit de titulació, com a màxim, en la data de finalització de presentació d'instàncies.
  
Els sol·licitants hauran d'estar en possessió del permís de conduir tipus B.
  
4. Dotació, duració i pagament de les beques
  
La dotació de cada una de les beques és de mil euros bruts mensuals (1.000 €), i l'import global màxim de totes estes és de dotze mil euros (12.000 €), que seran satisfets a càrrec del programa 98.60.50.392.78.2 (T4750) del vigent pressupost.
  
La dotació per a les despeses complementàries ocasionades com a conseqüència de desplaçament, pernoctació o restauració, es realitzarà a càrrec del programa 63.08.53.888.73.9 (T4750) i l'import global màxim és de tres-cents euros (300 euros) del pressupost vigent.
  
L'import de la beca s'abonarà mensualment, previ certificat de conformitat expedit pel cap de servici o responsable de la unitat on el becari realitze les pràctiques.
  
El gaudi de la beca començarà a partir del dia 1 de setembre o, en la data que l'administració ho comunique als interessats, i finalitzarà el dia 31 de desembre, i es podrà prorrogar per resolució del sotssecretari de la Conselleria, fins a completar un període màxim de 12 mesos, sempre que existisca la corresponent consignació en el pressupost de l'any 2006.
  
La no-incorporació del becari en la data esmentada suposarà la renúncia a la beca concedida.
  
5. Formalització de sol·licituds i termini de presentació
  
Les sol·licituds emplenades segons el model, es presentaran al Registre General d'esta Conselleria, situat al carrer d'Amadeu de Savoia, número 2, 46779 València, o bé es tramitaran per qualssevol de les formes que estableix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i, en estos, es farà constar l'ordre de preferència de les beques convocades.
  
El termini de presentació de les sol·licituds serà de 15 dies hàbils, a comptar des de l'endemà de la publicació de la present ordre en el Diari Oficial de la Generalitat Valenciana.
  
Documentació a presentar:
  
- Model de sol·licitud.
  
- Fotocòpia compulsada del DNI.
  
- Currículum, en el qual constaran les dades personals, domicili habitual, telèfon, ressenya de l'expedient acadèmic i restants referències als mèrits docents, professionals, experiència laboral, coneixement d'idiomes i cursos rebuts.
  
- Expedient acadèmic, amb expressió de la nota mitjana obtinguda durant la carrera.
  
- Documents que acrediten la possessió dels títols exigits en la convocatòria així com dels mèrits que es desitgen al·legar.
  
- Declaració jurada de no tindre concedida qualsevol altra beca o ajuda per a la mateixa o semblant activitat, així com d'estar al corrent d'obligacions fiscals i davant de la Seguretat Social.
  
Tots els documents s'acreditaran per mitjà de compulsa en el moment de presentació de les sol·licituds.
  
6. Comissió avaluadora
  
Per a l'examen de les sol·licituds de beques es constituirà una comissió avaluadora integrada pels membres següents:
  
Presidenta: secretària general administrativa.
  
Secretària: cap de la Secció d'Arxiu.
  
Vocals:
  
Cap de la Secció d'Assumptes Generals.
  
Tècnic d'Arxiu de la Direcció Territorial de València.
  
Cap de la Secció de Personal.
  
En cas de vacant, absència o malaltia de la secretària general administrativa, esta serà substituïda pel cap de Servici de Gestió Administrativa.
  
La resta dels membres, seran substituïts en cas de vacant, absència o malaltia, per qui designe la secretària general administrativa.
  
Els membres de la comissió podran ser assessorats, si és el cas, pel personal tècnic o professional que consideren oportú, que podran assistir amb veu però sense vot.
  
La comissió avaluadora es reunirà durant els 10 dies següents a la finalització del termini de presentació de sol·licituds, per a procedir a l'examen de les condicions dels aspirants. La comissió avaluadora es reserva la facultat d'establir una puntuació mínima per a la realització de l'entrevista, excloent, en conseqüència, als aspirants que no l'aconsegueixen. La data de l'entrevista es farà pública en el tauler d'anuncis de la Conselleria d'Agricultura, Pesca i Alimentació, carrer d'Amadeu de Savoia, número 2, de València, amb codi postal 46216, a la planta baixa.
  
La comissió elaborarà, en el termini màxim d'un mes, una proposta de concessió de beques que contindrà la relació de beneficiaris i una borsa de reserva per a cada una de les modalitats. Sumats els punts obtinguts, se seleccionaran els candidats per ordre de puntuació i, s'exposarà la nota en el tauler d'anuncis esmentat durant 10 dies per a fer al·legacions.
  
La Conselleria d'Agricultura, Pesca i Alimentació es reserva la facultat de deixar deserta totalment o parcialment l'adjudicació de les beques convocades
  
7. Barem
  
La selecció dels becaris o becàries, vindrà donada per la puntuació obtinguda per l'aplicació del barem següent:
  
a) Expedient acadèmic: un màxim de 4 punts en funció de la nota mitjana obtinguda en l'expedient acadèmic, d'acord amb l'escala següent:
  
Nota mitjana 5: 1 punt.
  
Nota mitjana 6: 1,5 punts.
  
Nota mitjana 7: 2 punts.
  
Nota mitjana 8: 2,5 punts.
  
Nota mitjana 9: 3 punts.
  
Nota mitjana 10: 4 punts.
  
Les fraccions corresponents a les notes mitjanes s'arredoniran per excés en el cas de ser estes superiors a 0,5.
  
b) Cursos especialitzats que tinguen relació directa amb arxius, fins a 2 punts.
  
Cursos de fins a 20 hores: 0,5 punts.
  
Cursos de 20 a 50 hores: 1 punt.
  
Cursos de 50 a 100 hores: 1,5 punts.
  
Cursos de més 100 hores: 2 punts.
  
c) Altres mèrits relacionats amb la matèria objecte d'esta convocatòria, fins a 2 punts.
  
No serà computat com a mèrit específic la realització del Practicum dels estudis universitaris per formar part indissoluble d'estos.
  
d) Cursos relacionats amb l'administració pública, fins a 1 punt.
  
e) Coneixement d'altres idiomes comunitaris: un màxim d'1 punt segons les especificacions següents:
  
I. Només tindran validesa els títols expedits per les escoles oficials d'idiomes radicades al territori espanyol.
  
II. Cada curs superat es puntuarà amb 0.10 punts, amb el màxim total d'1 punt per al conjunt dels idiomes i cursos acreditats.
  
f) Coneixements de Valencià: un màxim d'1 punt en funció dels nivells de coneixements del valencià establits per la Junta Qualificadora de Coneixements de Valencià, d'acord amb l'escala següent:
  
Nivell oral: 0,25 punts.
  
Nivell elemental: 0,50 punts.
  
Nivell mitjà: 0,75 punts.
  
Nivell superior: 1 punt.
  
Entrevista: 1 punt. En l'entrevista es valorarà l'experiència professional i coneixements de l'administració autonòmica.
  
La comissió avaluadora es reserva el dret de convocar en l'entrevista a un grup preseleccionat de sol·licitants d'acord amb una puntuació mínima establida per la comissió.
  
Els mèrits al·legats s'hauran d'acreditar, documentalment, en el moment de presentar la sol·licitud, mitjançant la presentació d'originals o fotocòpies compulsades.
  
8. Concessió
  
Les beques seran adjudicades per resolució del conseller d'Agricultura, Pesca i Alimentació, a la vista de la proposta de la comissió avaluadora, en el termini màxim de tres mesos a partir del dia següent al de finalització del termini de presentació de sol·licituds. La no-resolució adjudicant dins del termini establit anteriorment produirà l'efecte de la desestimació presumpta de les sol·licituds presentades.
  
La resolució de concessió serà publicada en el Diari Oficial de la Generalitat Valenciana i, es consideraran denegades les sol·licituds que no figuren en la relació publicada.
  
9. Drets, obligacions i incidències dels becaris
  
El beneficiari/a de la beca haurà de realitzar les labors que se li assignen d'acord amb l'objecte de la convocatòria i instruccions del responsable directe.
  
La beca és incompatible amb el gaudi de qualsevol altra beca amb la mateixa o semblant activitat o activitat laboral que impedisquen el compliment de les obligacions com a becari. La infracció d'esta base deixarà sense efecte la beca.
  
No es podrà gaudir d'esta beca, ja siga en convocatòries successives o alternes, durant un període superior a 24 mesos.
  
Els becaris seleccionats estaran obligats a tindre una dedicació de 35 hores setmanals, la supervisió l'efectuarà el cap de la unitat administrativa a càrrec de la qual estiguen.
  
La condició de becari no implica cap tipus de relació laboral ni administrativa entre el beneficiari i la Generalitat Valenciana.
  
Els becaris hauran de presentar la documentació acreditativa del compliment de les seues obligacions fiscals i amb la Seguretat Social.
  
Finalitzat el termini de la beca i amb l'informe d'assistència, aprofitament i aptitud fet pel cap de Servici on haguera prestat servicis, s'expedirà el certificat corresponent.
  
El sotssecretari, resoldrà les incidències que es produïsquen durant el temps de duració de les beques i podrà deixar-les sense efecte, amb audiència prèvia a l'interessat, en els casos següents:
  
- Incompliment de les obligacions.
  
- No realitzar l'activitat que va motivar la concessió.
  
- Deixar de reunir els requisits exigits en la present convocatòria.
  
Davant de les incidències, renúncies, l'abandó o l'incompliment que deixen vacant una beca es procedirà a cobrir-la segons l'ordre establit en la borsa de reserva que resulte del procés de selecció.
  
Si els becaris, com a conseqüència del desenvolupament de les tasques que hagen de realitzar, incorregueren en despeses de desplaçament, pernoctació i restauració, estes els seran rescabalades en els termes que per al personal de la Generalitat Valenciana i l'adscrit funcionalment al servici d'esta estableix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de l'esmentada normativa es referirà únicament als conceptes i quanties que han de ser rescabalats sense que això implique una modificació en la relació jurídica del becari amb l'administració.
  
Finalitzat el període de gaudi de la beca i amb un informe previ d'assistència, aprofitament i aptitud per part dels servicis corresponents, s'estendrà el certificat del sotssecretari de la Conselleria.
  
10. Cobertura sanitària